Ruĝa tigrardeo

La Ruĝa tigrardeo (Tigrisoma lineatum), estas specio de birdo de la familio de Ardeedoj kaj genro Tigrisoma kiu estas de striecaj ardeoj.

 Distribuado kaj habitato 
Ĝi troviĝas el suda Meksiko suden ĝis norda Argentino kaj Urugvajo, tra tuta Centrameriko kaj plej granda parto el Sudameriko (sed ne ĉe Andoj nek ĉe Pacifiko, nome en Belizo, Bolivio, Brazilo, Kolombio, Kostariko, Ekvadoro, Gujanoj, Honduro, Nikaragvo, Panamo, Paragvajo, Peruo, Surinamo, Trinidado kaj Tobago, kaj Venezuelo. Ties natura habitato estas marĉoj; ili estas pli videblaj dum seka sezono: dum pluvsezonoj disiĝas.

 Aspekto 
maldekstra|eta|Junulo.
eta|Junulo en Pantanalo.
altdekstre|eta|maldekstra|Ilustraĵo de Joseph Smit, 1898.
Tiu ĉi specio estas 66 ĝis 76 cm longa kun pezo de 840 gr. Kiel ĉe la aliaj du samgenranoj temas pri specio kun tre fajna strieco en dorso kaj flugiloj, sed kiam junuloj iĝas plenkreskuloj la karaktera ruĝecbruna plumaro (kiu nomigas la specion) etendiĝas el krono tra la tuta kapo super kolo kaj brusto kie apenaŭ videblas jam la strieco. Ĉiukaze same kiel ĉe la aliaj du samgenranoj, ankaŭ tiu ĉi specio havas vertikalan brustocentran helbrunan bendon kun tre markataj blankaj bordoj, helflavecajn bridon kaj superokulan strion, nigrecan bekon (10 cm longa) kun hela subaĵo. La kruroj estas verdecgrizaj.

 Subspecioj 
Estas agnoskitaj du subspecioj:
 Tigrisoma lineatum lineatum Boddaert, 1783 nomiga subspecio, plej areoj
 Tigrisoma lineatum marmoratum Vieillot, 1817 Paragvajo, Argentino, Bolivio kaj Mato Grosso

 Kutimaro 
Ili manĝas ĉefe nokte. Ili gvatas senmove aŭ piediras dumtage. Atendas ĝis la momento bekosagi la predon. Ili vivas kaj ĉasas solece.

Oni nekonas la pariĝadajn ceremoniojn kiuj okazas en naturo, sed en kaptiveco oni observis nazecan zumadon, bekofrapadon, kaj perkolajn salutadon kaj dancon. La nesto estas granda platformo el bastonetoj ĝis 7 m supergrunde en arbo. Sed depende de la areo povas esti malgranda aŭ eĉ surgrunde sen strukturo. La reprodukta sezono kaj eĉ la koloro de la ovoj varias laŭ la regionoj. La ino demetas 2 al 3 ovojn kaj ŝi sola faras la kovadon kiu daŭras 31 ĝis 34 tagojn. La idoj havas blankan lanugon, flavan bekon kaj nigrecajn krurojn. Nutrado okazas nur nokte.

Ili manĝas ĉefe , sed ankaŭ krustulojn, akridojn, akvajn koleopterojn kaj larvojn de libeloj.

 Referencoj 

 Eksteraj ligiloj 

 Oiseaux En franca

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Ameriko
Kategorio:Birdoj de Panamo
Kategorio:Birdoj de Kostariko